Zbigniew Rychlicki

Zbigniew Rychlicki (født 17. januar 1922 i Orzechówka, død 1989) var en polsk kunstner, formgiver og illustratør av barnebøker. Han mottok mer enn 20 nasjonale og internasjonale priser og utmerkelser; hvorav den mest prominente var H.C. Andersen-prisen i 1982. Han var også ridder av Smilets Orden, en polsk barnevennlighetspris. 

Han var utdannet ved kunstakademiet i Kraków, og arbeidet som sjef for illustrasjoner og formgivning i det polske statlige barnebokforlaget. 

Rychlicki illustrerte folkeeventyr, nonsensvers, faktabøker og bøker av Wanda Chotomska, Ludwik Jerzy Kern og Maria Kownacka, samt klassikere som Jonathan Swift og Jules Verne. Han var sammen med tekstforfatteren Czesław Janczarski opphavsmann til tegneserien og barnebøkene om Miś Uszatek, bjørnen som fra 1975 ble en suksess på polsk barne-tv med i alt 104 episoder.

Referanser

Eksterne lenker 
 
  H.C. Andersen-prisen 1956-2002

Polske illustratører
Personer fra Brzozów fylke